গেম অব থ্রোনস ধারাবাহিকটি "আ সং অব আইস অ্যান্ড ফায়ার" অবলম্বনে নির্মিত। কাল্পনিক ওয়েস্টেরস মহাদেশের সাত রাজ্যে এবং এসোস মহাদেশে এর ঘটনাবলি সংগঠিত হয়। ধারাবাহিকটিতে কয়েকটি অভিজাত পরিবারের মধ্যে লৌহ সিংহাসন দখলের ও অন্যান্য পরিবারসমূহের এই সিংহাসনের প্রভাব থেকে স্বাধীনতা লাভের জন্য লড়াই দেখানো হয়েছে। অন্যদিকে আরেকটি বড় ধরনের হুমকি হল বরফাচ্ছন্ন উত্তরাংশ ও পূর্বে এসোস মহাদেশ।

ধারাবাহিকটির নির্মাতাদের একজন ডেভিড বেনিওফ জাদু ও ড্রাগন সম্বলিত কল্পনাধর্মী পটভূমিতে এর দৃশ্যপট ও গম্ভীর বর্ণনার জন্য কৌতুক করে "গেম অব থ্রোনস"-এর ট্যাগলাইন "মধ্য-পৃথিবীর "দ্য সোপরানোস"" বলে উল্লেখ করেন। ২০১২ সালে এক গবেষণায় দেখা যায়, ৪০টি সাম্প্রতিক টিভি অনুষ্ঠানের মধ্যে গড়ে ১৪টি মৃত্যু নিয়ে "গেম অব থ্রোনস" প্রতি পর্বে মৃত্যুর দিক থেকে র‍্যাংকিংয়ে দ্বিতীয়।

শিরোনাম পর্যায়ক্রম
অভিনয়শিল্পী নির্বাচন
দৃশ্যপট
পরিচালনা